Goreyê xebera Ajansê Mezopotamya qezaya Farqînî ya Amedî de taxa Hêlîne de vizêr pêkewtişan de 3 gerîlayê HPGyî şehîd bîyê û cenazayê înan ameyê berdene bi Dezgehê Tipê Edlîyî (ATK) yê Amedî.
Ame parekerdene ke 3 cenazayan ra yewe aîdê Rahîm Saygiyî yo. Keyeyê Saygiyî seba teşhîsî û tesbîtê nasnameyî muracatê Serdozgerîya Komare ya Amedî kerd.
Hêrişê îşxalî ra dima leşkeran xeymê koçeran dayî adirî ver û panc koçerî R.D. (54), S.D., H.D. (24), H.D. (28), M.S. (45) bi îşkenceyî destbend kerdbî. Destbendkerdeyî zî Fermandarîya Cendirmeyan a Amedî de tepişîyenê.
